Medjusloviansce

Medjusloviansce (lingua interslavica) es un lingua aidante zonal per parlores de la linguas slavica, creada de 2006 par Vojtěch Merunka e Jan van Steenbergen. Lo es un forma modernida e simplida de la lingua slavonica vea de eglesa, desiniada per es comprendable per slavicas sin aprende presedente.

 Istoria: de lingua slavonic vea de eglesa a medjusloviansce moderna 
Sentenio 9 ec La frates San Ciril e San Methodio crea la lingua slavonic vea de eglesa e la alfabeta glagolitica per scrive lo.
1583 La prete corvatsce Šime Budinić ia tradui laboras de Petrus Canisius a slovignsky.
1658-65 La prete corvatsce Juraj Križanić ia scrive la gramatica prima de medjusloviansce (ruski jezik).
1826 La legist slovensce Ján Herkeľ ia publici la sua lingua slavica universal.
1865 La etnografiste e politiciste slovenian Matija Majar-Ziljski ia publici la sua ortografia mutua slavica.
1875–77 Matija Majar-Ziljski ia publici la jornal Slavjan en interslavica.
1907 La linguiste txesce Ignác Hošek ia publici Grammatik der Neuslawischen Sprache.
1954–58 Un grup de interlinguistes txesce, gidada par Jaroslav Podobský e Ladislav Podmele, ia labora sur un lingua interslavica (mežduslavjanski jezik).
2001 La slovensce Mark Hučko ia presenta a la interede la sua lingua slovio, cual ave un gramatica fundida sur esperanto con un vocabulo slavica.
2006 Ondrej Rečnik, Gabriel Svoboda, Jan van Steenbergen e Igor Poliakov ia comensa labora sur la projeta sloviansce (slovianski), inisial en tre varias: naturin, scemal e pijin, totas publicida a Langmaker.com.
 Ondrej Rečnik ia crea un foro e un loca ueb de sloviansce.
2007 Gabriel Svoboda ia crea Slovianska gazeta, un difusa de novas en sloviansce a la interede.
 Gabriel Svoboda ia crea la vici prima de sloviansce.
2008 La foro ia move a Zetaboards.
 Langmaker.com ia sesa esiste, Jan van Steenbergen ia crea un loca ueb nova per sloviansce.
2009 Steeven Radzikowski, Andrej Moraczewski e Michal Borovička ia comensa labora sur la projeta sloviosce (slovioski), un varia plu naturin de slovio.
 La informaticiste txesce Vojtěch Merunka ia publici la sua projeta neoslavonica (novoslovienskij jezik).
 La varia naturalistic de sloviansce ia deveni ofisial.
2010 Jan van Steenbergen ia comensa labora sur slovianto, un forma simplida de sloviansce e sloviosce.
 La projetas sloviance e sloviosce ia es fusada.
2011 Jan van Steenbergen ia reconstrui la lingua medjusloviansce sur funda de sloviansce, neoslavonica e alga projetas plu vea.
 Vojtěch Merunka ia crea la difusa de novas Izviestija.info (plu tarda: Izvěsti.info).
 Steeven Radzikowski ia crea la grup de Facebook de medjusloviansce.
2016 Michał Swat ia crea Vikisbornik, un colie de testos en medjusloviansce.
2017 La confere prima de la lingua medjusloviansce ia aveni a Nové Město en Txesco.
 Un comite de sinco persones ia elimina la diferes ultime entre la linguas medjusloviansce e neoslavonica.
 La jornal siensal Ethnoentomology ia comensa ajunta resomas en medjusloviansce a la sua articles.
2018 La numero prima de la jornal siensal en medjusloviansce Slovjani.info.
 La confere du de la lingua medjusloviansce ia aveni a Nové Město e Hodonín en Txesco.
2019 La mostra prima su la Festival de Filma en Venezia de la filma La avia depinta dirijeda e produida par Václav Marhoul, en cual Medjusloviansce es parlada.
 La confere tre de la lingua medjusloviansce a Praha (Txesco).

 Referes 

 Vide ance 
 Slovianto, un forma simplida de medjusloviansce

 Lias esterna 
 Loca ueb de medjusloviansce
 Wiki de medjusloviansce
 Grup de Facebook de medjusloviansce
 Slovjani.info: Jornal en medjusloviansce
 Vikisbornik: Colie de testos

Category:Linguas aidante zonal
Category:Linguas slavica
Category:Lingua